《诸友信现前之学惧其不能深造寄怀共警》
明代·杨起元

学道先须信现前，现前之外更何言。就处体仁惟活泼，于中观礼便凝坚。

谩揭讲章谈道录，休摽杂记显仁编。知几必自全终始，君子存心只闇然。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。